कौशाम्बी :-उत्तर प्रदेश के कौशांबी जिले मे कानून व्यवस्था पूरी तरह से पटरी से उतर चुकी है| अपराधी आए दिन तरह तरह की वारदातों को अंजाम दे रहे है वहीं पुलिस है कि लकीर पीटने तक ही सीमित रह गई है| ताजा मामला सैनी कोतवाली इलाके का है| यहाँ एक कामान्ध युवक ने चार साल की मासूम बच्ची को अपनी हवस का शिकार बनाने का प्रयास किया| कामान्ध युवक ने पड़ोस मे रहने वाली चार साल की मासूम को टाफी के बहाने फुसलाकर उस समय अपने घर ले गया जब वह टॉफी खरीदने गाँव की एक दुकान जा रही थी| कामान्ध युवक ने अपने घर के अंदर खुद का कपड़ा उतारने के बाद मासूम के भी कपड़े उतार दिये| युवक का घिनौना रूप देख मासूम बच्ची रोने-गिड़गिड़ाने लगी| इस पर भी वह नहीं पसीजा और उससे अश्लील हरकतें करने लगा| इस बीच मासूम बच्ची किसी तरह बहाना बनाकर वाहना से भाग निकली| अपने घर पहुंची मासूम बच्ची ने कामान्ध युवक की हरकतों के बारे मे अपनी माँ से बताया तो उसके पैरों के नीचे से जमीन खिसक गई| मासूम बच्ची के परिजन युवक के घर पहुंचे तब तक वह भाग निकाला था| दारिदगी से बच निकली मासूम को लेकर उसकी माँ सैनी कोतवाली पहुंची| माँ की तहरीर पर पुलिस ने कामान्ध युवक के खिलाफ मुकदमा लिख उसे तलाश करना शुरू कर दिया है| पुलिस का कहना है की आरोपी युवक को जल्द ही गिरफ्तार कर लिया जाएगा|